CELEX: 32005R0600
Language: lv
Date: 2005-04-18
Title: Komisijas Regula (EK) Nr. 600/2005 (2005. gada 18. aprīlis) par jaunu atļauju uz desmit gadiem izmantot kokcidiostatu par lopbarības piedevu, provizorisko atļauju piedevai un pastāvīgo atļauju dažām lopbarības piedevām (Dokuments attiecas uz EEZ)

19.4.2005   
            
            
               LV
            
            
               Eiropas Savienības Oficiālais Vēstnesis
            
            
               L 99/5
            
         
      KOMISIJAS REGULA (EK) Nr. 600/2005
   (2005. gada 18. aprīlis)
   par jaunu atļauju uz desmit gadiem izmantot kokcidiostatu par lopbarības piedevu, provizorisko atļauju piedevai un pastāvīgo atļauju dažām lopbarības piedevām
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1970. gada 23. novembra Direktīvu 70/524/EEK par piedevām dzīvnieku barībā (1), un jo īpaši tās 3. pantu, 9.d panta 1. punktu un 9.e panta 1. punktu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), un jo īpaši tās 25. pantu,
   tā kā:
   
               (1)
            
            
               Ar Regulu (EK) Nr. 1831/2003 tiek reglamentētas atļaujas dzīvnieku ēdināšanā izmantot piedevas.
            
         
               (2)
            
            
               Regulas (EK) Nr. 1831/2003 25. pants nosaka pārejas posma pasākumus atļauju pieteikumiem lopbarības piedevām, kas iesniegti saskaņā ar Direktīvu 70/542/EEK pirms Regulas (EK) Nr. 1831/2003 stāšanās spēkā.
            
         
               (3)
            
            
               Atļaujas pieteikumi piedevām, kas uzskaitītas šīs regulas pielikumos, tika iesniegti pirms Regulas (EK) Nr. 1831/2003 stāšanās spēkā.
            
         
               (4)
            
            
               Pirmās piezīmes par šiem pieteikumiem saskaņā ar Direktīvas 70/524/EEK 4. panta 4. punktu Komisijai tika iesniegtas pirms Regulas (EK) Nr. 1831/2003 stāšanās spēkā. Līdz ar to minētie pieteikumi jāizskata saskaņā ar Direktīvas 70/524/EEK 4. pantu.
            
         
               (5)
            
            
               Saskaņā ar minētās direktīvas 4. pantu persona, kas atbild par Salinomax 120G laišanu apgrozībā, iesniegusi pieteikumu atļaujas saņemšanai uz desmit gadiem tā izmantošanai par kokcidiostatu gaļas cāļiem. Saskaņā ar šīs regulas I pielikuma nosacījumiem Eiropas Pārtikas nekaitīguma iestāde (EPNI) ir devusi atzinumu par šā preparāta drošību, izmantojot to cilvēkiem, dzīvniekiem un vidē. Novērtējumā konstatēts, ka Direktīvas 70/524/EEK 3.a panta nosacījumi tādas atļaujas saņemšanai ir izpildīti. Līdz ar to šā preparāta lietošana tā, kā aprakstīts I pielikumā, ir jāatļauj uz desmit gadiem.
            
         
               (6)
            
            
               Ir iesniegti dati, lai pamatotu pieteikumu par jaunas piedevas Lactobacillus acidophilus DSM 13241 izmantošanu suņiem un kaķiem. EPNI 2004. gada 15. aprīlī un 2004. gada 27. oktobrī ir devusi labvēlīgu atzinumu par tās drošību, izmantojot mērķa dzīvniekiem, attiecībā uz lietotāju un vidi. Novērtējumā konstatēts, ka Direktīvas 70/524/EEK 9.e panta 1. punkta nosacījumi tādas atļaujas saņemšanai ir izpildīti. Līdz ar to šā mikroorganismu preparāta lietošana tā, kā aprakstīts II pielikumā, ir provizoriski jāatļauj.
            
         
               (7)
            
            
               Ar Komisijas Regulu (EK) Nr. 1436/98 (3) pirmo reizi provizoriski atļāva lietot mikroorganismu preparātus Enterococcus faecium ATCC 53519 un Enterococcus faecium ATCC 55593 gaļas cāļiem. Tika iesniegti jauni dati, atbalstot atļaujas pieteikumu šā mikroorganismu preparāta izmantošanai bez termiņa ierobežojuma. Novērtējumā konstatēts, ka Direktīvas 70/524/EEK 3.a panta nosacījumi tādas atļaujas saņemšanai ir izpildīti. Līdz ar to šā mikroorganismu preparāta lietošana tā, kā aprakstīts III pielikumā, jāatļauj bez laika ierobežojuma.
            
         
               (8)
            
            
               Ar Komisijas Regulu (EK) Nr. 2437/2000 (4) pirmo reizi provizoriski atļāva lietot mikroorganismu preparātus Bacillus licheniformis DSM 5749 un Bacillus subtilis DSM 5750 gaļas tītariem un ar Komisijas Regulu (EK) Nr. 418/2001 (5) – teļiem. Tika iesniegti jauni dati, atbalstot atļaujas pieteikumu šā mikroorganismu preparāta izmantošanai bez termiņa ierobežojuma. Novērtējumā konstatēts, ka Direktīvas 70/524/EEK 3.a panta nosacījumi tādas atļaujas saņemšanai ir izpildīti. Līdz ar to šā mikroorganismu preparāta lietošana tā, kā aprakstīts III pielikumā, jāatļauj bez laika ierobežojuma.
            
         
               (9)
            
            
               Ar Regulu (EK) Nr. 1436/98 pirmo reizi provizoriski atļāva lietot mikroorganismu preparātu Saccharomyces cerevisiae NCYC Sc 47 trušiem. Tika iesniegti jauni dati, atbalstot atļaujas pieteikumu šā mikroorganismu preparāta izmantošanai bez termiņa ierobežojuma. Novērtējumā konstatēts, ka Direktīvas 70/524/EEK 3.a panta nosacījumi tādas atļaujas saņemšanai ir izpildīti. Līdz ar to šā mikroorganismu preparāta lietošana tā, kā aprakstīts III pielikumā, jāatļauj bez laika ierobežojuma.
            
         
               (10)
            
            
               Šā pieteikuma novērtējums rāda, ka nepieciešamas dažas procedūras, lai darba ņēmējus aizsargātu no pielikumā norādīto piedevu iedarbības. Tāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (6).
            
         
               (11)
            
            
               Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO REGULU.
   1. pants
   “Kokcidiostatu un citu medicīnisku vielu” grupas preparātus, kas minēti I pielikumā, atļauts desmit gadus izmantot par piedevām dzīvnieku barībā atbilstīgi pielikuma nosacījumiem.
   2. pants
   “Mikroorganismu” grupas preparātus, kas minēti II pielikumā, provizoriski atļauts četrus gadus izmantot par piedevām dzīvnieku barībā atbilstīgi pielikuma nosacījumiem.
   3. pants
   “Mikroorganismu” grupas preparātus, kas minēti III pielikumā, provizoriski atļauts bez laika ierobežojuma izmantot par piedevām dzīvnieku barībā atbilstīgi pielikuma nosacījumiem.
   4. pants
   Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 18. aprīlī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Regulu (EK) Nr. 1800/2004 (OV L 317, 16.10.2004., 37. lpp.).
   
      (2)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (3)  OV L 191, 7.7.1998., 15. lpp.
   
   
      (4)  OV L 280, 4.11.2000., 28. lpp.
   
   
      (5)  OV L 62, 2.3.2001., 3. lpp.
   
   
      (6)  OV L 183, 29.6.1989., 1. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      I PIELIKUMS
      
         
                     Piedevas reģistrācijas numurs
                  
                  
                     Par piedevas laišanu apgrozībā atbildīgās personas nosaukums un reģistrācijas numurs
                  
                  
                     Piedeva
                     (tirdzniecības nosaukums)
                  
                  
                     Sastāvs, ķīmiskā formula, apraksts
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     mg aktīvās vielas/kg kompleksās barības
                  
               
                     Kokcidiostati un citas medicīniskas vielas
                  
               
                     “E 766
                  
                  
                     
                        Alpharma (Beļģija) BVBA
                  
                  
                     Salinomicīnnātrijs 120 g/kg
                     (Salinomax 120G)
                  
                  
                     
                                  
                              
                              
                                 Piedevas sastāvs:
                                 
                                              
                                          
                                          
                                             Salinomicīnnātrijs: 120 g/kg
                                          
                                       
                                              
                                          
                                          
                                             Kalcija lignosulfāts: 40 g/kg
                                          
                                       
                                              
                                          
                                          
                                             Kalcija sulfāta dihidrāts: līdz 1 000 g/kg
                                          
                                       
                           
                                  
                              
                              
                                 Aktīvā viela:
                                 
                                              
                                          
                                          
                                             Salinomicīnnātrijs,
                                             C42H69O11Na,
                                             Poliētera monokarbonskābes nātrija sāls, ko iegūst Streptomyces albus (ATCC 21838/US 9401-06) fermentēšanā,
                                             
                                                CAS numurs: 55 721-31-8
                                          
                                       
                           
                                  
                              
                              
                                 Saistītie piemaisījumi:
                                 
                                              
                                          
                                          
                                             < 42 mg eleofilīna/kg salinomicīnnātrija
                                          
                                       
                                              
                                          
                                          
                                             < 40 g 17-epi-20-dezoksisalinomicīna/kg salinomicīnnātrija
                                          
                                       
                           
                  
                     Gaļas cāļi
                  
                  
                     —
                  
                  
                     50
                  
                  
                     70
                  
                  
                     Aizliegts lietot vismaz 5 dienas pirms kaušanas.
                     Lietošanas pamācībā jānorāda:
                     
                                  
                              
                              
                                 “Bīstams zirgiem un tītariem”
                              
                           
                                  
                              
                              
                                 “Šī lopbarība satur jonoforu: tā vienlaicīga lietošana ar dažām medicīniskām vielām (piemēram, tiamulīnu) var būt kontrindicēta”
                              
                           
                  
                     22.4.2015”.
                  
               
   
   
      II PIELIKUMS
      
         
                     Nr. (vai EK Nr.)
                  
                  
                     Piedeva
                  
                  
                     Ķīmiskā formula, apraksts
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     KVV/kg kompleksās barības
                  
               
                     Mikroorganismi
                  
               
                     “25
                  
                  
                     
                        Lactobacillus acidophilus DSM 13241
                  
                  
                     
                        Lactobacillus acidophilus sagatavošana, kas satur vismaz:
                     
                                  
                              
                              
                                 1 × 1011 KVV/g piedevas
                              
                           
                  
                     Suņi
                  
                  
                     —
                  
                  
                     6 × 109
                     
                  
                  
                     2 × 1010
                     
                  
                  
                     Piedevas un premiksa lietošanas instrukcijās norāda glabāšanas temperatūru, glabāšanas laiku un stabilitāti pēc granulēšanas.
                     Lietošanai sausā barībā ar ūdens saturu līdz 2 %.
                  
                  
                     22.4.2009.
                  
               
                     Kaķi
                  
                  
                     —
                  
                  
                     3 × 109
                     
                  
                  
                     2 × 1010
                     
                  
                  
                     Piedevas un premiksa lietošanas instrukcijās norāda glabāšanas temperatūru, glabāšanas laiku un stabilitāti pēc granulēšanas.
                     Lietošanai sausā barībā ar ūdens saturu līdz 2 %.
                  
                  
                     22.4.2009.”
                  
               
   
   
      III PIELIKUMS
      
         
                     EK Nr.
                  
                  
                     Piedeva
                  
                  
                     Ķīmiskā formula, apraksts
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     KVV/kg kompleksās lopbarības
                  
               
                     Mikroorganismi
                  
               
                     “E 1709
                  
                  
                     
                        Enterococcus faecium ATCC 53519
                     
                        Enterococcus faecium ATCC 55593
                     (attiecībā 1 pret 1)
                  
                  
                     
                        Enterococcus faecium ATCC 53519 un Enterococcus faecium ATCC 55593 maisījums kapsulās ar ne vairāk kā 2 × 108 KVV/g piedevas
                     (t. i., katra veida baktēriju ne vairāk kā 1 × 108 KVV/g)
                  
                  
                     Gaļas cāļi
                  
                  
                     —
                  
                  
                     1 × 108
                     
                  
                  
                     1 × 108
                     
                  
                  
                     Piedevas un premiksa lietošanas instrukcijās norāda glabāšanas temperatūru, glabāšanas laiku un stabilitāti pēc granulēšanas.
                     Var izmantot kompleksajā barībā, kas satur kokcidiostatus: dekokvinātu, halofuginonu, lazalocīdnātriju, maduramicīnamoniju, monenzīnnātriju, narazīnu, narazīnu/nikarbazīnu un salinomicīnnātriju.
                  
                  
                     Bez termiņa ierobežojuma
                  
               
                     E 1700
                  
                  
                     
                        Bacillus licheniformis DSM 5749
                     
                        Bacillus subtilis DSM 5750
                     (attiecībā 1 pret 1)
                  
                  
                     
                        Bacillus licheniformis un Bacillus subtilis maisījums ar ne vairāk kā 3,2 × 109 KVV/g piedevas (1,6 × 109 katra veida baktēriju)
                  
                  
                     Gaļas tītari
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Piedevas un premiksa lietošanas instrukcijās norāda glabāšanas temperatūru, glabāšanas laiku un stabilitāti pēc granulēšanas.
                     Var izmantot kompleksajā barībā, kas satur kokcidiostatus: diklazurilu, halofuginonu, monenzīnnātriju un robenidīnu.
                  
                  
                     Bez termiņa ierobežojuma
                  
               
                     Teļi
                  
                  
                     3 mēneši
                  
                  
                     1,28 × 109
                     
                  
                  
                     1,28 × 109
                     
                  
                  
                     Piedevas un premiksa lietošanas instrukcijās norāda glabāšanas temperatūru, glabāšanas laiku un stabilitāti pēc granulēšanas.
                  
                  
                     Bez termiņa ierobežojuma
                  
               
                     E 1702
                  
                  
                     
                        Saccharomyces cerevisiae
                     
                     NCYC Sc 47
                  
                  
                     
                        Saccharomyces cerevisiae preparāts, kas satur vismaz 5 × 109 piedevas
                  
                  
                     Gaļas truši
                  
                  
                     —
                  
                  
                     2,5 × 109
                     
                  
                  
                     7,5 × 109
                     
                  
                  
                     Piedevas un premiksa lietošanas instrukcijās norāda glabāšanas temperatūru, glabāšanas laiku un stabilitāti pēc granulēšanas.
                  
                  
                     Bez termiņa ierobežojuma”